mteb/NusaParagraphEmotionClassification huggingface dataset:
Niak artis Korea nikua Song Hye Kyo, cakdi-cakdi taunna punna niciniki ri telepisia, sanna’ kebo’na, u’na sikola’, manna sikekdek tena niak callana punna nicinik matai. Loe mi pillengna anne nampa sanging pilleng ga’ga. Ri allona Sattua, mangei ri Indonesia nasabak niak jama-jamang la nagaukang kinne, mangemi Kurni erok sibuntuluk idolana, Song Hye Kyo. Wattunna nacinik ommale, nakasiaki mantang doke’na, kamma mantang todo’ wattua, bajik kamma papparekanna Karaengata’ala dende. Anung laccu dudu bukkulengna, punna niak lamu’ kapang la kokkoki, tappeccoroji anjo lamuka. Batena tong poeng ta’muri-muri anjo idolana, sombereki, tena na gampung singkamma artis maraenga. Anjomi kapang na bajik dallekna nasabak tena na tinggi langga.
Siallo bujuruk tena tattongko bawana Kamal nipakamma rannu, mikki-mikkiki atinna, bajiki nyawana nasabak nampai guppa penghargaang, nisareangi ri bos na nasabak bajiki batena angngerang oto, daripada sopirik maraenga. Akkaca-kacai matanna, niak suluk sikekdek jekne mata rannu, kambangi kakmurunna nipakua sannang, nasabak guppai bonus rua kaki gajinna punna guppai penghargaang. Anne penghargaanga nisareangi mange ri sopirik paling loe tau keroki. Punna niak tau erok sewa oto bus, pasti Kamal nakeroki ngerangi anjo oto buska. Lalang sibulang, ia 15 kali assuluk ngerang tau. Anjo sopirik maraenga paling loe 10 ji. Anjomi ngurana Kamalji angguppa anne penghargaanga. Njari eroki nasareang bainenna anjo bonusna, sollanna kulle naalle bulaengna niaka lalang ri pegadaiang.
Ibu Carsiti na tambahkangi, hasselek na battu na budidayakangi anjo cacing nga anne kulle inji ganna na biayai kebutuhan ekonomi na sanggeng na kamma kamma anne. Kaleng na todong na punnai mi sekre anak baine antu mempo ri bangku kelasak tallu sekolah dasarak. Siagang burakne na, Ibu Carsiti todong na bantui na budidayakan anjo Cacing Sutera. Pakarammula battu na bersihkan cacing nga antu berua ni angkat battu ri dasarak na sungai, nabersihkangi anjo kollang penampungan na siagang anjo maraenga. Manna mamo cacing sutera anne bau na amis ki, mingka anjo lekba anjari hal biasa mi mae ri iyaa. Awalak na memang gelek gelek ki siagang jijik ki na katanni anjo cacinga mingka biasa mi kamma kamma anne.
Firdauz anne rasana kalongangaki nacini' potona appose sambil napegangi map ijazahna attuliskan Universitas Negeri Gajah Mada. Berkat jama terasa'na siagang dukungan beasiswa ri bank, akiri'na ia kulleki anggappa gelar sarjana. Firdauz anne assalana tau ri Musi Banyuasin, ia siagang agangna angappai beasiswa nasaba' ia assalana ri daerah ta'sulu' terpecil, siagang ta'dal'lekang ri butta je'neka. Tekatna anne firdauz akkuliah tena ambayara' kassa'ki, ia nipasadiaki dokumenga ri dibutuhkan anjari syaratna anjo beasiswayya. Nampai ri semester dua anne angappa beasiswa, ia ngaseng balinana kuliahna, alinna skripsina, siagang angappa tongi laptop gratis. Anne Firdauz namaloi jai tahap seleksi sanggena lulus. Ane bank nasareang tongi doe' saku firdauz anganre, ammali bokbok siagang kaparalluangna maraenga.
Anne mi kebiasaan na tau Indonesia antu memang jai ni parek kah iyaa tena na issengi tekamma aturan na seharus na ato memang kah na sakring kaleng na “Sok benar”. Jari anjo wattu aa nakke ku tayangi antrian ri toilet niaka ri mall antu tena ja na mewah dudu, biasa biasa ji. Wattu ku antri nakke ku ngai kah sistem antrian na anjo teai ri muko na pakkekbo na masing masing toilet ka. Jarina anjo pakkebok kamae kamae tak buka riolo, anjo antria paling ri muko gappa giliran. Wattu ku nakke niak mo ri antrian paling muko, tiba tiba niak sekre ibu ibu antu bangga na langsung antri ri muko na salah sekre na pakkekbo na anjo toilet ka. Padahal ri boko ku niak 4 sanggeng na 5 tau.
Salah sekre parallu kitarima punna ammantangki ri kota lompoa iareka allo-allona macek ri aganga. Anjo parallu kipahami sollanna kulle kutarimai bajik-bajik, punna tala kitarimai, stress jaki pole. Punna aklampki paralluki liba aklampa battu ri ballakta, punna moterekki biasa salloki ri aganga. Mingka anjo mentodo’ ji resikona iyya punna ri kota lompoa, la ni kurami kamase. Kitarima mami bajik-bajik. Punna ri Mangkasarak ji bajik kinjai, kulle kijai niatasi, mingka punna ri Jakarta, ommalek jai dudu tau liba toa ri aganga ka sanging tau nassu, bussang nyawana, larro atinna, mangngangi kalengna. Njari bajikji punna kammaji ri Mangkasarak, nikuai standar kijai. Ki nikmati mami anjo punna guppami macek, sannang maki pilangngeri kelong yang penting tena ki sallo dudu battu ri kantorokta atau tampak pakkuliangta, sollanna sumangak tarrusukki laloi katallassanga.
Ri wattua biringi na rapik waktu ulang tahunku, baineng ku rencana na pakboyanga hadiah untuk nakke. Mingka nakke ku tolak sabak merasa tena na terlalu panting siagang tena ku terbiasa ini sare hadiah ulang tahun. Lekbaki anjo bainengku appikkirik anciniki allo-allo ku siagang kebutuhang ku niaka paling parallu untuk na pare sebagai hadiah ulang tahun burakneng na.
Tiba wattunna nakke ulang tahun, bainengku na sarea ucapan selamat ulang tahun nakke langsung ambalasaki ucapan selamat ulang tahun battu ri bainengku melalui pesan Wa. Siminggu kemudian niak kurir akkiok ri dallekang ballak ku sambil akgora pakett, nakke langsung takbangka siagang langsung angngalle paket ri kurirna sambil anciniki nai ammalli dan ternyata ia bainengku tercinta.
Sekre vidio viral na unggah Bradeden Riehl ampacinikang kajadianna insiden tena ba bajik ri allo Sattu (19/7/2020) ri Kanada. Lalang vidiona anjo kacinikang pengendara sapeda niisseng arengn Justin Wiliams melakukan pelecehan rasial mae ri bayuanna Riehl. Sebuah rekaman appaccinim seorang bura’ne na pe’rui seorang baine Tionghoa, riolonganna ia appassuluk kana pelecehan rasial dengan kana kasara’, sambil ia assapeda allaloang taman. Rekaman vidio anjo na alle oleh Riehl niaka sementara na rekan bayuanna, Jessica Pau, battu ri bokoang wattunna ia annaiki skyboard allaloang taman. 
Lalang rekamanna vidiona anjo, seorang bura’ne muncul battu ri bagian sudut a’rungang niaka arahna berlawanan dengan jessica. Secara tiba-tiba ia ampe’rui nampa kemudian akkana kasara mae arahna Pau, sambil na goyang sapedana.
Jukuk antu memang ni isseng na punnai bau amis antu khas ka. Bau na anjo ni timbulukkanga anjo na parek inji jai tau tena pa na erok na konsumsi anjo jukuk ka. Jari apa anjo kira kira penyebab na jukuk ka kulle na sulukkan bau amis? Singkamma ni lansir ka battu Indozone.id, bau amis antu niaka ri jukuk munculuk ki wattu na jukuk ka matei, kah terjadi sekre reaksi kimia. Senyawa kimia rimethylamine oxide (TMAO) antu terkandunga lalang na kaleng na jukukka anne mi barubah anjari trimethylamine (TMA) battu ri bakteri siagang enzim punna matei anne jukuk ka. Senyawa TMA na mi antu reppe nampa na timbulkan bau amis ri jukuk ka.
Taklappasak battu ri latar belakang passabakkeng wc umum sannak rantasa na botto, permasalahan perilaku anne pung tampak tenapa teratasi punna berkaca ri kondisi toilet umum. 
Tena na jarang, wc umum niguppa lalang kondisi rantasana na ca’mara. Sikalipung, eroki anggapa anjo tangkasaka, tau eroka ammake harus appassuluk doek lebih lalang. 
Misalna, niak sala sekre pusat pembelanjaan ri bilangan Karawaci, Tanggerang, niak fasilitas wc umum premium. Anjoeng, para pengunjung kulle ammake wc dengan akbayara Rp. 7.500, sannak kakjala dengan tarif wc umum biasana niak berkisar Rp. 2.000.
Mingka, fasilitas niaka napasadia memang lebih bajik. Mega, ibu ruma tangga niaka lekbak ammangej wc akkana anjo katangkasan na wangina wc memang terjamin. Bahkan riolonganna antamak ri wc akan nisambut resepsionis ri dallekangna pakkebu.
Le'ba ki Faisal na rua agang na ngaseng pesta ballo ri balla na Faisal. Le'ba anjo keracunan ballo ngaseng mi, ka na campuru ki ballo na siagang obat campurang. Faisal battui ri RSUD Cicalengka ka niak keluhan na keracunan, sikamma pusing ulung na, burangi paccini' na nampa munta-muntai. Anjomi a'pare malla ki Faisal, ka agang na rampi' kanan na rampi' kiri na sekarat mi, malla tommi Faisal tena na kulle salama' battu ri keracunan ballo na. Berdoa jai ji wattu na ri periksa ri dottoro ka anjo wattua. Na cini langsungi agang-agang na tena na salama' se're-se're ri ruang IGD a, Faisal sanna ta'polong na nyawa na na janji tommi ri kalen na punna salama' ki erok mi ammari angnginung ballo oplosang.
Ka appa, teknologi kulle na roba tekamma tau tau anjama. Beberapa negara singkamma Vietnam siagang Laos antu lekba ka mo na tingkatkan kualitas sumber daya manusia na iyaa kah desakan battu ri teknologi, lekba mo kulle na bawa panjama panjama usia muda na ammake kemampuan antu tinggia mae ri lalang pasarak tenaga anjama. Hasselek na, anjo ngaseng panjama panjama na siagangi anjo teknologi beru aa justru kulle na tingkat kan produksi manufaktur negara na, ni tulisik ri anjo laporanga. Kombinasi na anjo kulle na parek tinggi na permintaan na produk produk manufaktur anjo arti na naik ki permintaan na tenaga anjama ri sektor industri.
Anjo loro aa kulle aa ni kikburuk anjo ji loro organik ka. Punna loro maraenga kulle ni kikburuk kulle na parek jeknek tana yaa anjari tercemar. Kah anjo loro na niak macam macam jenis na. Paling bahaya punna anjo loro na niak kandungan B3 na ni timbun ri tanah nampa ni tutupi tanah. Punna bosi jeknek bosia kulle na bawa racun battu ri anjo loroa mae ri lalang jekne tanah. Jekne tanah na jari racun mi. Dampak maraeng na poeng parek ki tanah yaa jari anaerobik kah ni tutup ki ri loro. Punna tanah anjari anaerobik mikroba kulle sessa na urai zat zat berbahaya ya antu niaka ri lalang tanah sinamperek kulle dampak mae ri jekne tanah antu kullea anjari racun.
Kurang la'bi appa bulang ma bunting nampa tallasak ka ri Surabaya siagang matoangku. Matoangku erok dudumi cucu tapi tena pa ri sareang Amanah Allah Taala. Anjari mange ma merantau siagang bura'ne ku. Bulang Januari 2021 na mange ka merantau siagang bura'ne ku ri Jakarta. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana' ri battangku.
Tatte tallu (3) barribasak, bidan anjo anjagaya tiba tiba antamaki mae ri ruang bersaling antu kamae nakke ri induksi nampa accarita siagang bidan niaka ri lalang sumpaeng. Anjo ku langngerek ka “addeh takkala lekbak mi ku induksi anne” lansung na takintak, dumba dumba ka mallak ka niak apa apa. Ternyata tojeng , tena sallo anjo bidanga na battui burakne ku nampa na poang kana dottoroka na sarankangi ni operasi caesar mo. Nakke langsung nga lamma, sanna lamma ku. Anjo samangak ku erok tianang sumpaeng lanya ngaseng ngi isseng kana kamae. Ngarruk ma. Burakne ku todong lammasa mi ni cinik, kah kamaseang ngi ri nakke.
Ri rinne wattuku ri Surabaya erok ja liburan siagang andikku tapi na Karaeng Allah Ta’ala na sareanga sibuntulu jodohku ri rinne. Tena mentong ku pikkiri’ ki ku gappai jodohku mange ri Surabaya. Si buntulu ka ri aplikasi instagram ka ka balla na poe tena na bella mange ri hoteke’ ku. Anjari allo-allo na na eranga mange keliling accini kota na Surabaya. Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12.
Lekba todong anggapa ka VGA Zotac. Punna anne nakke minawang ri Facebook, carana ki kumpuluki jai kode referal arenna nampa nakke ternyata paling jai kode referal ku wkwkwkw. Kah anji wattu aa tenaja ku parallu dudu VGA akherena ku balukkangi ri Bukalapak nampa laku ri rua juta (2 juta). Riolo lekba tonga nakke anggappa bok battu ri KickAndy ri Twitter sanggeng na ping tallu poek. Mingka lekba na ano taklekbakki ma kulle kapang ni blokir ma kah sanging anggappa ka toh hahah. Niak sekre poeng hadiah paling lompo lekba ku gappa, mingka tena kulle ku carita rinne heheh. Kulle kapang ri taung taung maraenga pi ku carita.
Sebenarna nakke tena ku erok jai pote pote punna kana ki akbuntingan, mingka nyata na paik ki antu lalang na akbuntingan nga anne harusuk ku tallang ri ulang ulang awalak na buntingan ku. Oke mi ku carita pi ngapa nakke akherena akbunting. Padahal riolo nakke ammikkiri erok bunting ri umuruk 27 atoka 28 taung (kamma kamma anne 25 umuruk ku) singkat na carita na burakne ku riolo sanna mo erok na bunting siagang nakke, awalak na tena ja ku erok kah sementara ku alle S2 ku nampa erokka fokus ri karir ku rong, nampa anjo posisi na niak burakne maraeng na coba todong dakki ri nakke nampe erok tongi serius (intina bingung nga erok mile nai).
Ri lulusukku akkuliah nakke akboya siagang andattarak jamang na cocokia pakkulle ku, kamudiang nakke angguppa ma jamang ri sekre a parusahaang multinasional ri bidang ku ngai a iami antu assigappa tau takbalak na beda-beda sipak. Sikuntung tahapang tes pakaramula wawancara awal, psikotes, sanggengna tes kesehatang Alhamdulilla sukkuruk nakke lulusuk ni tarima anjama ri anjo parusahaang. 
Ruayya tau toaku sannak na dukungku ri wattunna nampa pakaramula akboya jamang sanggeng ku ni tes siagang tena na lekbak takpu palak doangna mae ri kareng atakala untuk ni sare kalomo-lomoang lalangku akboya jamang. Ri allo partamaku anjama tau toaku na sarea pappasang tena lekbak ku kaluppai salak sekrena iami antu teako kaluppai sambayangnu siagang utamakang bijangnu.
Lalat antu mi salah sekre na ektroparasit antu na punnai metamorfosis ngaseng. Jari punna lalat na antu lekba mi battu ri kanre kah atau apa iyaa kulle na bolik bayao na rinjo. Anjo mi bayao na antu punna keadaan nga mendukung ngi kulle berkembang anjari larva. Anjo kanre kanrean botto ka atau bangkai aa, sanging anjari daerah antu sannak na ni ngai ri lalat barak kulle mae ri anjo kanre kanreanga atokah anjo bangkai aa. Anjo sinampe bayao na reppe mi anjari larva atokah belatung. Lekba na anjo larva kulle anjari pupa, siagang pupa kulle anjari dewasa lekba na metamorfosis.
Ku u'rangi wattu ku ri amminawang tes ri Universitas Negeri Mangkasara ri taung 2016 lalua. Bella-bella ma battu ri kampongku ri Bulukumba tapi tena ku loloso antama ri anjo kampus negeri ku kerokia. Pa'risi na nyawa ku, ka anjo kesempatan lompo kulle ku gappa, erok ka antama ri jurusang Agama ri Universitas Negeri Mangkasara ka. Ka jai ji kampus swasta maraenga kulle ku antama ki, tapi kajjala harga spp na. Tena ku mampu a'bayara ki. Punna ri Universitas Negeri Mangkasara kulle ka anggappa beasiswa ka tinggi ji nilai ku nampa tena na mampu totoa ku. Tapi na tena ku loloso, anjari antama mami ka ri kampus swasta ya akkuliah.
Bapak na Ismail na cinik koanjo bintang anjo lompoa antu mi bulang. Nabi Ibrahim akhere na na serukan ngi mae ri kaum na, kana anjo Puang na iyaa antu mi bulan anjo cahaya na labbi tarrang darpada bintang anjo jai aa. Nampa ri kemudian allo, Nabi Ibrahim amoterek tena nagappai anjo bulan ri langit ka. Nabi ibrahim ammoterek ammikkirik, bulang todong kulle ji lanyak singkamma bintang bintang caddia. Iyaa todong ammikkirik, ri muko na bulan nga lanyak ki todng. Justru niak anjo cahaya labbi lompo dari pada bulan. Cahaya na labbi kassak, antu mi mata allo. Nampa Nabi Ibrahim na yakini mi sede kana ajo mi puang na.
Mulai mi a'pilajara agama Winda ka malla mi ri dosa, sibuntulu agang rampi' na paham ka agama. A'pilajara tommi Al-quran ka Winda jarangi na sukke Al-quran ka. Sanggeng na antama mi bulang Ramadhan, kali se're na Ri bulang Ramadhan kulle na Khatam kan qur'an ka Winda, tena na sangkai punna kulleji na gaukang anjo le'ba na na baji' ki agama na nampa malla mi ri dosa. Le'ba na na tappukang berubah, tallu bulang ri anne taunga tassimbungi wattu tinro na, jarangi tinro ka malla ki tena na bangung poe. Malla ki punna matei nanti matei lalang keadaan na jai dosa. Punna riolo  sebelum na tobat Winda punna niak masalah na kulle ji angngarru nampa sibuntulu agang-agang na na lappasa stress na.
VP Corporate Affairs Food siagang Groceries Gojek Lavina akkana, pihakna appasadia layanan untuk niaka tau erok melapor tindakan orderan fiktif biasayya kajadian ri kammayya anne. Para pelanggan kulle na laporkan punna niak kajadian melalui: Halaman Bantuan ri aplikasi gojek iareka pusat Bantuan ri website Gojek Email: customerservice@gojek.com telepon mae ri nomorok +6221-5084-9000. Mingka sebelumna niak aturan parallu ni isseng iamiantu mitra tukang ojek angguppayya pesanan fiktif mingka tena na kulle na antarkan pesananna anjo mae ri limanna paballina sabak ni tabai prank, iareka tindakan lalang bentuk cakngirang iareka patotoai niaka tujuanna untuk hiburan siaganv merugikan, kulle na klaim pesanan sumpaeng mae ri kantorok gojek iareka langsung menyumbangkan pesanana mae ri Panti Asuhan iareka Panti Jompo sesuai ketentuan SOP niaka berlaku untuk kulle na guppa sambeng na atas kerugianna.
Battuna mange njoreng natimbakna ponggawa pakerekna karaenga, na nacinik tommo parenta niaka i lalang surak, mingka nakana anjo alogojona, tena nakkulle nibonno anne anak-anakna nasabak tena sala-salanna. Na anjo I Tinuluk lekbakna napalaloang hakjakna taua ammoterekmi pole mange ri istanana karaenga ampajappai pammarentanga. Apaji natakkajannak ngasemmo ponggawa joakna karaenga ri Tinuluk. Tasiapai- sallona niakmi battu annotere’ karaenga ri butta lompoa.Assaremi laporang ponggawa joakna karaenga angkana, bakuk aklampana karaenga naik ri butta lompoa, tenamo kamma rocanka pakrasanganga. Kadek taena natarungkui bainenna karaenga, nipanraki ri Tinuluk na nisuro kiokmo I Tinuluk ri karaenga, na nakanamo karaenga, kamma- nkamma anne erokkak allanngereki katarangannu ri tujunna pammarentanga ri bokoku.
Fio je'ne ri sungai ri kira na gaukang Fio ka erokki na obati rasa mall na ri je'ne. Tapi na wattu na terjung ri sungai Fio panik mi nampa tallang mi naung ri rawa na sungai ya. Siapa agang na akkarena siagang Fio na ciniki Fio tallang ri sungai anjomi erokki ngaseng na tolong Fio. Tapi sayang na, anjo sungai a tallang dudui anjari agang na ngaseng tena kulle na angkat kalenna Fio naik ri rateanna sungai ya. Anjari Fio tallangi ri sungai ka erokki na palan'nya trauma na ri je'ne. Anjo ngaseng agang na, na kiok ki petugas damkar ka nampa na tolong mi Fio naik ri butta ya. Ri erang mi ri balla garring tena bella dari anjo sungai ya tampa' na Fio tallang.
Anjo barikbasak ka, tena ku issengi ngapa katte santai dudu ki. Labbi labbi na santai ki batu ri tekamma anjo harusuk na. Pesawat ta punna tena na salah antu ri sekitar tatte 8 baribbasak, nampa mae ri tatte 7 baribbasak, katte ngaseng santai santai inji ki ri hotelek ni nikmati anjo sarapan ta. Singkat carita na, katte battu maki ri Poloniasikedde mami satangah jam sebelum na wattu ta berangkat. Anjo wattu aa tena pa niak nikana check in self antu otomatis ka, nampa katte penumpang harusuk ki ni battui counter maskapai na barak kulle ki check in ni gappai boarding pass ta, ni urus bagasi ta, siagang ngaseng nga poeng.
Ki Joko Bodo anne ammatei le'bana A'je'ne ri bari'basaka, nakana anakna. Biasana anjo mangena punna ri bari'basa siagang pammantangangna angalloang ri rawanganna bambang sarringa. Ri anne alloa wattuna ero' angalloang anne pammantangang nasadari anne Ki Joko Bodo ammatemi. Nakana anakna, anne Ki Joko Bodo ri bari'basa saweki rierang mae ri luara' balla'ka, tapi nakana Anakna anne Ki Joko Bodo ammatemi ri lalanganna balla'ka. Le'bana riisengi matemi, nierangi poe mae ri lalangna balla'ka, pammantangaga langsungi nahubungi dottoro'ka. Ki Joko Bodo ammatei ri umuru'na limampulo pitu ri bari'basaka. Nakana asistenga, anne Ki Joko Bodo ammatei nasaba' nia' cera' tinggina siagang asam urat. Ri pirangna wattu laloa, anne kondisi kagarringangna le'baki drop siagang ribinai ri balla' garringa.
Lekba sikali niak sekre baine antu na parek ki iya siagang agang na tak bangka. Anjo baine yaa na pakei tampak takmea antu mentang na biasa yaa na pake buraknea. Tena kauwe na sirik sirik, iyaa erok ji poeng na isseng. Iyaa na kana”Erik siagang nakke kutaknang kutaknanga tekamma iyaa kulle na arahkangi akurat ri anjo posisi na? Ku kana iyaa harusuk ki jongkok? Ku kana anjo baine yaa na ngai ammake tisu na tutupi bagian rate na toilet na antu bahkan ri wc na baine yaa todong?’” . Nakke kutaknanga “Jari kau nu tutup ki resleting nu nampa lampa ko?”.
Ka issenganna kasus jekkong ri seleksi pegawai negri sipil na sungke pikkirangku kana niak inja kasempatang untu ni manpaatkan ri peserta tenayya na tanggung jawab simata erok menguntungkang kalengna sibawang. Padahal anne metodena na pakea iami antu Computer Assited Tes (CAT) iareka battuanna tes sismtem komputerek.
Manna kamma anjo, anne kasuska kaissengang sabak assitakgalak pihak-pihak maraeng utamana mae ri panitia seleksi. Singkamma ni issenga ri kammayya anne niak 30 tau lekbak ni tetapkan tersangka battu ri pihak kepolisian siagang na bongkarak ka jekkongang ri sikuntung daerah singkamma ri Sulawesi Tengah, Sulawesi Selatan, Sulawesi Barat, Sulawesi ttenggara siagang Lampung. Kususna wilayah Sulawesi Selatan panggaukang jekkong CASN niak ri kota mangkasarak siagang daerah-daerah maraengang.
Nakke sudah pastimi anggupa hal kamma anjo, bahkan tau maraeng pung lekbak anrasakan hal singkamma lalang wattu sinampe  iareka wattu sannak sallo. Tindakan anjo kulle na lakukan secara ulang-ulang mae ri urang jamangku, urang sikolah iareka tetangga ri sekitara tampak pammantanganta siagang pembahasanna tentang hal kodi singkamma keburukanna iareka kekurangan fisikna battu ri tau na caritayya. Perbuatan kamma anjo kulle mengganggu kejiwaanna sekre tau anjari tena na stabil singkamma kurangna kepercayaan mae ri kaleng na, rasa kawatir berlebihan, siagang tekanan batin, tena mudah tappak mae ri tau maraeng, pakrisik nyawa siagang loe poeng maraenganna.  
Tena selamana anjo korba ni hinayya akmerek-merek atas intimidasi na tarimayya mae ri kalengna, singkamma istilahna “kulara pung kulle nassu punna sannak mi kamma anne”.
Kamma anne Indonesia ammoterek gulpa Harta Karun singrupa potensi cadangan bulaeng  ri butta air. Badan Geologi Kementerian Energi siagang Sumber Daya Mineral (ESDM) ri wattu allaloa sempat na pabattuang niakna ni gappa sumber daya mineral berupas bulaeng siaganv tembaga singlompo 2 miliar ton ri tambang Onto, Kecamatan Hu’u Kabupaten Dompu NTB. 
Hal kamma anjo tantuna anjari kabarak menggembirakan mae ri Indonesia. Koordinator Mineral Pusat Sumber Daya Mineral Batu Bara siagang Panas Bumi Badan Geologi Kementerian ESDM, Moehammad Awaluddin ampabattuang berdasarkan laporan perusahaan terakhir, proses kagiatan eksplorasi ri wilayah anjoeng sementara berlangsung. Terutama untuk memastikan panaikangna status sumber daya. Singkamma ni isseng PT Sumbawa Timur Mining (PT STM) salaku antakgalaki kontrak Kaya (KK) generasi ke-7 taung 1998.
Pilona anne, taua angindrangang ji doe, manna mamo riissengi anne taua a'laboi tena kulle nabayara'. Anne singaiku naciccili utangna limampulo sabbu sitaung siagang kammane tena naisseng lunasmi tena anne inrangna. Anne singaina rassimi ripaisengang langsung siagang ri sosmed mingka tena na peka. Carita maraenga anne singaina naga'deangi kado annikahanna ri agangna bura'nena bulaeng lima gram pirangna allo le'bana annikah. Rekengang alloji teai minggu. Singaina akkana parallui doe', mingka ri kacamataku anne pattang mataji ancini bulaeng nganggur siagang ero' appegang jai doe'. Singaina kana teako akkana-kana siagang bura'neku nakke sannang-sannang anne. Umuru' annikahanna pirangna allo kullemi balle siagang bura'nena, tena nabaji' sifatna anne singaiku, nampasalasaji taua.
Punna seandai na agang ta tongji antu ammake baju singkamma ya, yaa gampang ji makkalak maki sipak rua siagang nampa kana “Ngapa kulle anne bajung ta singkammai nahh? Kau kamae ko malli? Siyapa harga na?” kan nyamangi punna kulle ki baku tukarak referensi kamma anjo siagang pabaluk kah, toko kah, distro kah atokah factory outlet. Antu nakke parek ka heran, ngapa punna katte ammake bajung atokah kaos antu singkamma ya merk siagang warna na, katte gengsi ki siagang justru malah kulle biasa biasa jaki? Jari kulle kah anjo sumber na battu ri segala sumber gengsia antu mi anjo tingkah na, asalak na battu ri anjo motif ka singkkamma ya?.
Na kana Faris wattuna na taba gempa sikola na erokki na pasulu bokbok na battu ri tasa' na tena pa na sungke anjo bokbok na, battu tommi gempa ya. Anjari lari ngaseng ki assulu ri luara' kalasak ka. Anne kamma-kamma ya Faris trauma inji ri gempa, ka malla na na sa'ring wattu gempa lalua na tabai. Faris na ammak na Mifariani, harus ki mangungsi ri simpang appa ka anjo balla na panra' dudui na pakamma gempa ya 6,2 SR na goncangi ri Kabupaten Pasaman Barat. Le'ba na mangungsi hampir se're bulang, kulle mi na gappa bantuan tampa' mantang sinampe battu ri Palang Merah Indonesia.
Ri wattunna ka lanyakkang barang bajik antu dompet iareka barang berharga maraenganna sibajik na langsung aklaporok mae ri kantorok polisi siagang apparek surat kehilangang supaya akkulle angngurusuk surat-surat niaka I lalang ro dompet aklanyaka. Dokumeng siagang identitas kalengta sannak panting lalang segala urusang. Punna lanyak, maka akkulle na panjari masalah, sabak proses pangurusan dokumenna siagang identitas kale parallu ni lakukang ri instansi terkait siagang wattuna tena na sinampek ja.
Proses pangurusang dokumeng siagang identitas kale anjo lanyaka parallu na butuhkang surat keterangang tanda lapor kehilangan (SKTLK) battu ri kapolisiang. Anne langka-langka untuk angngurusuk papparekang SKTLK
1.	Mange ri kantor polisi setempak singkamma polsek iareka polda
2.	Mae ri bageang pangaduang iareka palayanang masyarakat
3.	Ni sampaikang kaparalluangta untuk apparek SKTLK
4.	Isi formolirna lekbaka na sadeakang
5.	Ni lampirkang surat-surat persyaratanna
6.	Petugas na terbitkanmi SKTLK
Bramantyo Prijosusilo iamiantu seniman niaka tergolong susah lalang ri karya-karya ciptaanna. Burakne asli Ngawi, Jawa Timur anne biasa anggaukang happening art yang sannak kontroversial. Salaing pakbuntingang peri na tau yang menghebongkan anjo, burakne ammakea jenggo ka’ba anne mere’-mere’ ammiliki karya pantarangang akkala’ iamiantu berupa seni tai olo’-olo’. 
Ri wattungna nimangei ri ballakna ri Desa Sekaralas, Kecamatan Widodaren, Ngawi, Madium Pos sempa’ki “napaccinikang” sikuntung karya unikna anjo. Sikuntung tai capi rupanna niakmo akbatu na bolik nampa na rawat dengan bajik ri ballakna. Sebagai karya seni, tai capi anjo ternyata niakmo umurukna belasan taung. 
“Nakke erok ambuktikan ilmu tai anne kulle anjari emas. Nah annemi buktina”, kanangna Bramantyo ri wattunna appacinikang karyana anjo, Minggu (7/6/2015) ri minggu allaloa.
Ka rua, punna cara na ni erai accarita antu gagalak ki, ni hukum ki anak anak ka kulle ni parek antu ammake tena kulle na parek aktivitas antu na ngai aa. Misal na anjo anak ta punna karenang karenang na ngaia singkama robot robot atoau antu sanging na karenai allo allo, ki allei anjo karenang karenang na nampa tea ki sarei aksesk siagang kulle ji ni karenai ri wattu tertentu ja. Paraallu ni ukrangi tindakan anne parallu keteguhan mental battu ri tau toang na. Kah anjo toh, niak sannak jai na proses ni sare hukuman mae ri anak anak anne kah tau toang na tena na tega.
Anne peringatan mae ri paraia niaka ang-ngai na Jakdalli urangna iareka keluargana siagang maksudna assare kejutan mae ri ia lalang momen allo kalassukang na. Gara-gara erok assare kejutan, kulle salah anjari berujung kamateang mae ri urangna niaka sementara anrayakan allo kalassukang na. Singkamma kajadiang tragis na tabayya Maizatul Farhanah, siswi kalasak VII.6 SMPN 3 Batam anne mate ri allo Kammisik (16/12) sekitarak tette 04:00 WIB ri ballak garring Budi Kemuliaan (RSBK). Lekbakna mengalami depresi sabak ni jaddalli siagang urang sikolanna, bahkan wali kelasna bermaksud assarei kejutan tepat ri allo kalassukangna ke-13 taung. 
Peristiwa abjo terjadi biring sibulang laloa, mulanna ri wattu ia berangka mae ri sikolanna allo Jumat (19/11/2010), anakna sempat akkana mae ri ia untuk ni jemput pas siagang wattu pamminroang na. Alasanna, ia mallak ni jakdalli siagang urang-urang na singkamma ni sambilai bayao sigang tepung ri ulungna sabak anjo alloa bertepatan siagang allo kalassukangna siagang ia ngaseng urangna lekbakmi na isseng ngaseng.
Ri karueng paraikatte assigappa selama sallona tena ku sigappa. Ya, kulle ni bayangkan asigappa siagang sahabat sallomi tena ni sigupla, siagang sallami ni tayang-tayang anne wattuna tiba. Singkamma niak carita sallo ammoterek lalang pang-ngukrangiang. Rasa salloamo tena ni rasakan, berupa sadarak susah sikali untuk berhasili mengatur wattu supaya kulle sigappa siagang urang sallo. 
Sabak kasibukang katte massing-massing kajarianv mae ri katte ni kaluppaj untuk tetap sihubungang siagang urang-urang sallo.  Ri sebuah restoran cepat saji parakatte accidong si dalle-dallekang, assijalling tanja sekre para sekre sambil ammakkalak, nakke accarita lalang ati “tena niak berubah sikidik pung mae ri iya”. Ia tetapla sahabatku nan somberek, cerewet siagang  cukup lalang menjalani setiap tantangan lalang hidupna.
Nakke anak SMA niaka ri Kabupaten Bantul. Battu ri bulang laloaji anne sikolaku nirobai statusna, niliburkang ngasengi muridna mingka parallui appilajarak ri ballak. Nipammari ngasengi pakgaukang pantarak napakamma anjo nikuayya Covid-19. Pakaramulana sannangi nyawaku nasabak kulleji tau ri ballak tojek nigaukangi apa erok niparek, mingka ternyata tena kulle kamma injo. Bari’basak kijai appideo call maki issedek siagang gurunta ri grupka, napantamakki rolo’ ri grupka nampa kullemi tau sibuntuluk laloi HP, niak pappilajarrang nasareangki, niak PR nasareangki, mangngangji nisa’ring nasabak tena agangta niurang. Bosang tonji taua punna mantang tojek ri ballaka. Manna mamo pakaramulana sannang dudu nyawaku, bajik pakkasiakku, mingka pila’ sallo pila’ bosanga kukasiak, nakkuka pole ri agang-agangku.
Larro nasabak niak tau callai kalengta, tenaja nangapa ka punna niak tau nangai accallayya, anjomi tena ningai surang Karaengata’ala. Ka anjo nangaia accalla, biasana memang tau gampung, erok nikana. Maraenganna anjo accalla anjo panggaukangna tau kullea napakrisi atinna taua. Nampa punna pakrisiki atinna taua, tena missedek nangai Karaengata’ala. Anjomi nakua tau rioloa teaki calla-callai apalagi punna teanangki, biasa akletteki anjo jikuayya mange ri anaka. Njari battu kinne te a memang maki pabiasai pasuluki battu ri bawaga anjo kana-kana kodia. Punna tala ningai sekrr tau, tea tommaki sa’buki kua kodi tanjakna ataukah antekamma. Sannang maki naung tenaja parallu katte kuai. Nasabak la kicinik tongi injo salla’ karmayya punna ningai calla-calla taua.
Ri kammayya anne proses seleksi antamak jari pegawai negri sipil iangasenna serba online na transparan. Jari tenamo istilah ammake tau lalang iareka bija untuk ammantu na paklulusuk jari cpns. Kamma anjo betul-betul paralluki appilajar ni andalkang kamampuangta anjari peserta seleksi.
Tahap awalna pakaramulaki appare akun untuk andattarak online, kemudiang ni lengkapi surak-surak na parallukang sesuai ri persyaratanna singkamma ijazah, transkrip nilai, ktp, siagang surak-surak pendukung maraenganna. Lekbaki seleksi surak-surak mae ri katte lulusuka lanjuk angngikuti seleksi kompetensi dasar siagang materi pilajarang dasar, singkamma matimatika, pendidikan pancasila, siagang tes kepribadian, anne ngaseng paralluki lulusuk nilai ambang batasna lekbaka ni tantukang supaya akulle lanjuk seleksi kompetensi bidang battuanna tes na bonena bidang keilmuan sesuai mae ri formasi ni lamarka.
Erokku boarding pass ri bandarayya ku kaluppai hp ku ri meja konter na bandarayya. Beru pa sadar punna ku kaluppai, anjari tettere ki agangku lari ri petugas na bandarayya pawwangi kamae hp ku ri meja na, tapi tena na issengi anjo petugas bandarayya ka tena mi na cini’. Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei. anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku, nampa na kana salah allei na kana anjo hp a hp na bura’ne na. Nampa na saraeng ma anjo hp ku, sannang ma ku gappa mi hp ku. Ku kana terimakasih ri anjo ibu-ibu ka.
Ri wattuna rinjo doe' ri dompetka sisana talumpulo sa'bu mami anjo pun ruampulo sa'bu ammali token listrik siagang sampulo ribu ammalli berre. Anjari artina tena angappa doe'. Nakke anjo ri taung rua sabbu appa belas nakke beru pusu usahaku. Ampatangi anak umuru'na tallu taung siagang baineku attianangi pitu bulang. Kadang punna keuanganku minuski anjari harusu'ki ambalu perabotan balla' tangga punna ero' ammali kaparalluang pokok. Allo-allo ancoba bertahan siagang amboya peluang anjari dropship usaha. Anjo penghasilanna cukku'ki ammali token listrik siagang ka'dokang. Keadaanga appakaramula berubah ri wattuna ditarima anjama rikotayya. Le'baku anjama tong kulle tommi ambangung usaha online akhirna kullei attallasa' normal ammotere'
Nahh anjo mi maka na punna katte teai tau leklenga kulit na, ni haram kangi ni sakbu antu kana kana ‘N Word’ ka anne apalagi secara frontal mae ri tau tau leklenga kulit na, kahh anne mi kana kana sannak berkaitan na siagang lakbu na sejarah na perbudakan na iyaa ngaseng antu sanggeng na mi ri tahap penyiksaan siagang pembunuhan. Ibarat na punna kau teai kaum lekleng nga kulit na nampa nu sakbu ki anne kana kana yaa singkamma ji kau nu buka ki memori masa kelam na iyaa kah na ukrangi anjo kana kana ya ni sakbu ri tuan na (tau kebo ka) anjari bantuk penghinaan mae ri iya.
Punna erokki ataso anjo pakkasiak stress surang larroa ri tangnga a’rungang maceka, kulle ki coba teknik akbesok napas rua menit kamma nakuayya psikolog Damien Adler battu ri Victoria’s Mind Life Clinic. Anne teknika kullaeki besoki napasta pelang-pelang. Punna stresski biasa tau liba dudui nabesok napasna, annemi passabakkangna ricui kandungang gas lalang cerakta nampa kulleki naparek dangngalak ulungta, siagang mangngang dudui nikasiak kalengta. Punna salloi nibesok napasta, kullei na panaung larina doke’ta njari lakbi sannangi nikasiak, tena na liba naik cerakta, tala bussang tongki ni kasiak siagang tenaja pakrisik ulungta bajiki pole nyawata iyya nampa tena ki liba dudu toa nicinik. Kicobami rolo’ anjo teknik napaska sollanna manna guppaki macek, bajikji atingta.
Hadiah jilbab na sarenga bura'ne ku ri umuru' 23 taungku ri tanggala 12 maret 2021 lalu niak rua warna na, warna eja na warna cokla'. Ku ngai ngasengi. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua. Ka lassu tommi ana'ku kullemi ri erang jappa-jappa.
Corona Virus Disease 2019 (Covid-19) napanjari iangasenna masarakat dunia mallak siagang penyebaran kamma anjo libana siagang na serang nai nai saja tena na pandang bulu sanggeng na kamatean niakki na hantui ri pikkirang manusia. Kamallakangna sipakrua penduduk ri linoa samaking bertambah sabak tenapa ni gulla pakballe niaka ampaka-cenggerek siagang vaksin pencegah battu ri virus ka anne. Parahna poeng, anne birus kulle inja menularkan mae ri battu tau mate a mo lekbaka ni vonis positif Covid-19. Mingka kamma anne kulle ni hindari punna niakki ampatuhi protokol Covid lekbaka na passuluk pammarentah siagang asserah kale mae ri penciptana anne virus iamiantu Karaeng Allah Ta’ala.
Kulle kapang singkamma jamang jamang ku siagang iyaa (singkamma ki anjama ri perkbankan) jari katte sipakrua nyambung punna accarita ki bahkan sanggeng ta anjari agang tampak curhat haha (padahal katte beda domisili , nakke ri sidoarjo nampa anjo agang ku ri Jakarta). Sanggeng na ri akhere na awalak 2018 nakke ku cinik niak promo Air Asia. Kebetulan anne ades todong pecinta traveling, nakke ku coba coba mi kutaknangi kana eroki mae jappa jappa ri Kuala Lumpur tena. Eh langsungi na paiya, jari katte sipakrua ni balli mi tiket erok ni pake mae liburan ri Kuala Lumpur. Semenjak anjo katte sanging lampa maki traveling sipakrua.
Jai tau Ri Indonesia malla anjari saksi kecelakaan ka malla ki antama ri persidanganga nampa malla ki ta'pela wattu na. Anjari punna niak tau accini tau ri jappa ya, na tabrak lari pajappa lain paham-pahanga tea erok anjari saksi ka teai na amminawangi proses hukum ka nampa teai na pela'-pela' wattu na ri persidanganga nampa tena na anggappa perlindungan hukum punna ri luara ki ka malla tongi anggappa imbas battu ri masalah na punna anjari saksi. Haris Budiman anjo Ketua na LPSK a'janji erokki na lindungi kasalamatan na anjo ngaseng saksi-saksia ri Indonesia. Anjomi masyarakat ngaseng tea mi na malla anjari saksi ka pasti ri lindungi siagang LPSK.
Nikka iamintu janji nisikkoka batt ri rua tau, sekre buru’ne siagang sekre baine. Salah sekre ibadah paling nangai Karaengata’ala. Tena kulle tau assalak nikkaji, piti-piti nikka, nakareki kakkarenang, nasabak punna nikka maki, parallui nijaga bajik-bajik sanggenna ammoterang. Lalang ri pangajarang islamnga, punna lekbak maki nikka, kulle maki sirakak siagang bainenta, kulle maki sibau’, sita’galak limang, tinro surang bainenta, pokokna ia ngaseng kullemi nigaukang, kecuali sekre iamintu nibakji bainenta. Nikka anjari salah sekre pakgaukang ri linoa parallua nijaga bajik-bajik, kamma wattunta beru nikka pasti sannang duduki, rannuki, kingai dudu bainengta, anjo pakkasiaka parallu nijaga nasabak tau lekbaka nikka la jai kinjai masalah la naguppa lalang katallasangna.
Kulle ni kurangi depresi jangka labbu, katta parallu sambei diet allo allo ta siagang diet total nabati nampa ni bellai antu ngaseng jenisik na bawang siagang kanre kanrean antu passe kah kulle ji na pasuluk emosi ta antu ni kamallakkan tena kulle ni kendalikan sinampere. Tea ki lampa mae ri rampik na tau tau antu pesimis ka kah kulle jaki na parek mallak mallak nampa tea ki ammaca siagang cinik cinik barita antu lalang na na bahasan kekerasan. Terakhir ka kulle na parek nyamang kaleng nga, ki pa jai nginung jeknek kaluku siagang jeknek takbu. Tea ki nginung antu inungan jai soda na kulle ji na panraki pencernaan ta.
Garam ka kulle na parek bau amis lanyak pelang pelang. Kulle ni tambai jeruk nipis todong barak kulle labbi efektif. Cara na antu mi, alle mi sekre sinru garam, gosok kimae ri telapak limang ta, nampa bilas ki siagang jeknek siagang sabun cuci tangan ka. Kulle ni bissai ammake sabun apa apa ni kerok ki, misal na sunlight. Kulle tong ammake alkohol. Tuang mi secukup na alkohol ka mae ri kapasak nampa ki gosok gosok mi mae ri limang ta barak lanyak ki batu amis na. Lekba na mo lanyak, ki bissai mi limang ta ammake sabung sanggeng na tangkasak mi.
Muko la ni oprasi Keisha, niak keloid ri bongganna. Nakuai dottorok, tenaja ngapa-apa anne keloidka, tenaja na bahaya, mingka punna tena nipalannyaki katalak tarrusuki nikasiak. Njari niurangi anne Keisha ri ammakna, erokmi ni oprasi lekbakmi nisuro appuasa ribangngia, nasungkemi anne bajunna, natayangngi mami perawatka mange allei. Mingka tena sallo anne gioki katinroangna, nampa jai gau akgora pantarang kamaraka kua gempa. Langsung mami lari ammakna Keisha naerang inpusna anakna nampa lari assuluk gedung ballak garringa, sanna’ takkallasakna nyawana kamase, nekkerek mami kulantukna kamase, sanging tau lari dende napakua mallak. Nikarekmi la mate ngaseng taua lalang ri ballak garringa, anjomo pole tau sementara ni oprasia kamase, nassami sanna’ takbangkana.
Nakke niak agang online ku sanggeng na kamma kamma anne tena pa ni lekba sik buntuluk, baku isseng ki battu na inji ri taung 2017 sanggeng na kamma kamma anne tahun 2020. Teai na sekre (1) ja tau, naik rua (2) tau, mingka katte singkamma maki niak 10 tau lalang na anjo kalompoka kah sanna heboh na nampa sanggeng na kamma kamma anne tena na lekba ki lost contact kah katte punna group chat whatsapp. Katte ni sare areng anjo grup ka “Moon Family”. Nakke biasa ma punna agang online sebelum na, mingka katte tena na sallo anjo lanyak mi sede. Mingka punna anne ni sakting setia memang tong. Tena na kulle ki lappasak siagang kalupai kamma kamma ji anjo.
Prank pocongna Erlangs surang agangna ngaseng naparek larroi sekre ammak-ammak. Niak ri videona niciniki sikura anjo pelaku apparek prank pocong nampa korbanna anne sekre ammak-ammak kamase. Anjo ammaka sannaasa’ takbangkana nacinik niak pocong ri cappa’na a’runganga. Lari ammarrang-marrang nasabak mallak dudui nakasiak kamase. Nampa anne pelakuna ngaseng tania nasassalaki kalengna, mange pole ammakkalak-makkalak nacinik anjo reaksi mallakna ammak-ammaka. Sanna’ larrona anne ammaka wattu naissengi kua prank ji anjo poconga. Baganna tenaja ku pisangna nampa mattunga. Punna antamakka ri ballak garringa, erok jako tanggung jawaki? Nakke niak garring doke’ku, baganna tenaja na kambuh, punna matea kinne antekamma mi anjo? Teako kareki iya ngaseng prank pakakkalak, jai tonji pakaballisik kamma anne nugaukanga. Njari bajiki punna kipile-pilei prankta.
Jai tau kulle erok na kana anjo pakrisik kah anne wattua tena mo na gannak anjo oksigen ka niaka ri atmosfer barak kulle na topang kehidupan na serangga raksasa. Mingka singkamma apa nakke ku jelaskan niak ri jawaban ku sebelumna, catatan fosil tena na dukungi anjo gagasan nga. Sebalik na ni cinik apa antu kulle na cegah arthropoda anjari lompo antu mi kah persaingan na. Antropoda terestrial paling lompo ri lalang na linoa antu mi kepiting kelapa. Kamae iyaa ni buntuluk? Ri pulau pulau caddi anjo terisolasia tersebar ka ri Samudra Pasifik siagang India. Pulau pulau aa anne sessai ni kuasai ri Vertebrata.
Bayuang battu ri Skotlandia parallu didui kacidongang beru mingka anjoji anu lammoroka sollanna tena jai dudu doek napake. Njari sepakaki ammalli kacidongang lekbakkamo nipake ballinna lima Poundsterling. Napakei anjo kacidonganga salama appa’ taung sanggenna nakasiak kua niak sekre gabus kacidonganna anu panrakmo, erokmi nisambei. Mingka tena naganna’ doekna untuk pabajiki anjo kaderayya, njari nibolikji bawang ri lotenga annang taung. Sanggenna anjo buru’nenna eroki napabajiki kale-kalengna anjo kaderayya. Wattunna nalappasak sekre gabus kacidonganna, niak naguppa anting berliang, bros berliang siagang cincing berliang taccokko lalangna. Punna nirekengi ngaseng niak kapang 5.000 Poundsterling, anu jai dudu manna apa kulleji naballi dende saking upakna anjo.
Ku antara' ki ana' ku mange ri sikola na macet tongi jappa ya, anjomi lamba' tommi antama ana' ku ri sikolana. Masalah na larro ka ri sopir oto na ri dallekangku ka sallo dudui maju na hijau mi anjo lampu lalu lintas ka. Anjari larro ma poe, ku pencet tarrusu ki klakson na oto ku ri dallekang na anjo oto sumpaenga. Le'ba ku mi ku lewati anjo otoa, ta'bangka ka ka anjo otoa niakmi ri rampi' na oto ku. Nyatana anjo sopirna otoa erokki pammopporang ka sallo dudui na pamaju oto na. Na pakamma anjo macet ka ri jappaya lamba’ ma mange ri toko ku lampa ma pammali hp ku tena mi anjari ku balukang hpku, na butuh dudu ma doe larro na nyawaku lamba’ ka battu na pakamma macet ka sumpaeng.
Le'ba ka katinggalan kapala' ri'ba ri Singapura, ku kaluppai mi taung kapang anjo. Tena ku cini baji' ki informasi ri hp ku punna niak ri ubah jadwal kapala ri'ba ka. Ku sukkei hp ku pusing ma pacocoki anjo jadwal tojeng na kapala ri’ba ku ri bandarayya, nampa ri hpku beru jam 9 bangngi. Harusna niakji wattuku se're jam poe ka jam 10 pi jadwal na. Lampa ka ri gate 4 harusna jai inji penumpang, tapi na sepi ku cini. Na cekki tiketku patugas bandaraya, tojeng na terlambat ka cini ki emailku ka ri pamajui jadwal ri'ba ku ri jam 8 bangngi.
Maman akkuliai ri sekre kampus negeri ri Mangkasarak, antamakmi semester lima kapang. Sekre wattu anne battui Maman ri ballak, karueng mi anjo wattua. Langsungi antamak ri kamarakna ammakna, Lija. Nikutaknangmi ri ammakna ngurako nak? Anne Mamang tena akkana-kana, nacinikji tarrusuk ammakna, nasuro cidong nampa najamak limanna ammakna, nabau’ bangkengna ammakna nampa na arak rupanna ammakna. Nakuai Maman, barrakka’na anne doangta ammak, lulusuka ri STAN. Langsung todo’ angngarruk anne ammakna, rannu dudui nasabak anne salloa nakeroki anakna naguppami kamase. Sanging jeknek matahi assolong. Pintallummi anne Maman a’daptarak STAN, mingka pintallunna pi anne nampa lulusuk. Tena poeng akkana-kana kua daptaraki STAN, luluspi nampa napaui.
Bainengna musisi Jerinx SID, Nora Alexandra, angguppa kajadian pantarangang pikkirang ri wattu-wattu bulan terakhir. Ia angngara’ rasa manyere cera’ ri ballakna tena passabakkeng. Pengalaman anjo na carita Nora ri Instagram. Ia ammantang ri daerah Bali anne pung sikaligus akkutaknang mae ri warganet apakah lekbak mengalami hal sirupa iareka tena. “Paraikatte apakah lekbak salama akbulang-bulang sanging angngara’ bau cera’, padahal anne kakmurungku tenaja na mimisan,” kanangna Nora Alexandra. 
Menurut Nora, rasa manyere anjo sanna akkasiak ri wattu-wattu tertentu saja “Karrina poeng rasanna sannak akrasa ri wattu pas erok attinro na ambaung attinro,” kanangna. Sekre kajian poeng na pareka Nora heran iamiantu ia simata angngara anne rasa manyereka. Padahal ri ballakna ia loe tau  na urang assiballak. 
“Na anne angngaraki rasa manyere cera’ simata kakmurungku simata, nakke cek-cek tenaja niak tau mimisan,” kanangna.
Punna kale-kalengtaki ammantang ri ballak atau kosangta, memang biasa kodi nikasiak apalagi punna bellaki battu ri tah toayya. Mingka jaiji sitojengna antekamma batena kulleki akkali anne pakkasiak kale-kalengta. Iamintu kigaukangi ho’bita, akjappa-jappa sambil carita ki surang agangta manna mamo tena langsung sibuntuluk, talipong maki mange ka kamma-kammayya anne jaimi kulle nipake punna erokki appideo kol siagang tau toata atau urangta. Biasa naji punna lekbakmi suluk battu ri bawata anjo caritayya, bajik-bajikmi nisakring pakkasiaka. Punna tena lanni urang, aklampa maki mange ri biring tamparanga cinik-cinik tau ammekang, atau mangeki ri bulu’ka nganre indomi, odendee assipakna. Njari kitte mami akboya apa kira-kira kulle kigaukang sollanna tena ki dodong dudu punna kale-kalengta.
Lalang kasus phobia cera’, trauma psikologis niaka kulle na sebabkan sekretau mengalami kondisi kamma anjo, singkamma lekbak accinik secara ambani appassuluk loe cera’ gara-gara mengalami kecelakaan. Pengalaman traumatis kulle menyebabkan sekretau teringat siagang masa lalu jari timbul kecemasan berlebihan punna acciniki cera’. Tena na sabak kamma anjo simata pengalaman traumatis  pung anjari sala sekre pemicuna. Fobia cera’ pung kulle timbulu sebagai pengarung pola asuh. Menurutna ri pada umumna anak cakdi sanging nai akdakka-dakka mange-mange. Mingka, sikuntung tautoa biasa na pisangkai anakna untuk lari-lari sabak tena na erok anakna attantang siagang accera’. Riwattu anakna anjo tantang ia ternyata accera’ niak sipakrua tautoa assare respon secara berlebihan. 
“Akhirna hal kamma anjo na kulle anak-anak accini cera’ niasosiasikan siagang kamallakkang. Iamiantu kamallakkang berlebihan sabak respong tautoa na berlebihan”, kanangna jennyfer.
Nakke na bainengku aklampa ri sala sekre tampak pakkarenang ri mall, nakke akkarena permainang gampang siagang anghiburuk, mangngang ma ri pakkarenayya lanjutka ammalli es krim kebetulang anne es krimna niak program tamae punna lekbaki angkannre es krim teaki pelak langsung stik takgalanna anjo es krim ni kanrea, jari nakke na bainengku lekbak nganre es krim tena langsung ku pelak stik takgalanna. Akhirna lakbusuk mi ni kanre es krim na ku cinikmi niak stikna niak tulisanna angguppa es krim gratis battu ri hadiah langsung stik es krim. Es krim pertama ku balli kale-kale, eh pinruangna anggappa pole hadiah es krim jarimi pingampak angguppa es krim gratis battu ri stik taggalang es krimna. Paling lompoa, niak hadiah umroh battu ri bank. Nakke sannak takbangka sabak tabungangku tena na lakbi ri ruayya juta mingka angguppa dallek ammeta naik umroh.
Larro antu ni kana emosi normal na punnai nai nai. Mingka, niak kala na larro aa munculuk mingka tena kulle ni kendalikan. Larro tena niak sebab na siagang anjari gampang tersinggung ternyata kulle ni sabak ka ri jai faktor nampa anjo ngaseng terjadi lalang kaleng ta tongji. Sebenar na, larro antu tea ji anu gangguan mental. Mingka kalarroang ji munculuk secara tiba tiba kulle sannak memang kulle na nasabak ri gangguan mental antu terjadiaa. Kulle kapang katte tena ni punnai wattu ni latih kaleng ta ni hadapi anjo emosiaa munculuka tiba tiba tena na tantu siagang jelasak apa nasabak na.